O dronă care transporta un telefon mobil a fost doborâtă cu mătura de unul dintre gardienii penitenciarului Ploieşti. Angajaţii închisorii au fost alertaţi, în noaptea de joi spre vineri, după ce maşinăria zburătoare a fost văzută plutind pe deasupra închisorii. Drept urmare, s-au înarmat, gospodăreşte, cu obiectele de curăţenie şi au aşteptat să vadă unde ajunge drone. Când s-a oprit la fereastra destinatarului, un gardian mai agil a aruncat cu mătura după ea şi a reuşit să o pună la pământ.

Episodul a avut loc în noaptea de joi spre vineri. Unul dintre gardienii penitenciarul Ploieşti a văzut drone Phantom în apropierea clădirii şi a dat, imediat, alarma, transmite adevarul.ro. Mai mulţi colegi i-au sărit în ajutor şi s-au înarmat cu mături pentru a doborâ aparatul de zbor.

Conducerea penitenciarului a sesizat Poliţia şi Parchetul care verifică cine este persoana care vor trebui să depisteze persoana care coordona drone. De asemenea, deţinul care urma să primească telefonul mobil a fost mutat la un alt centru de detenţie de maximă siguranţă. Oficialii penitenciarului din Ploieşti au transmis că se confruntă frecvent cu probleme provocate de rude ale deţinuţilor care aduc în mod ilegal obiecte interzise în spatele gratiilor, în zilele de vizită. În plus, din cauza faptului că penitenciarul se află în centrul oraşului, într-o zonă intens circulată, înconjurat de case, telefoanele mobile comandate de deţinuţi sunt aruncate pur şi simplu peste gard.

“Vin cu taxiul, de regulă seara, când se întunecă şi aruncă peste gratiile de la gard telefoanele. Pe unele le depistăm înainte să ajungă la destinatar, dar multe ajung la persoanele private de libertate. Periodic se fac percheziţii în interiorul locului de deţinere, cât şi în camerele de deţinere. Suntem ajutaţi de asemenea de unitatea canină, care vine de la Penitenciarul Mărgineni cu câini special dresaţi pentru depistarea telefoanelor mobile şi a drogurilor” a declarat Cristina Comnea, purtător de cuvânt al Penitenciarului Ploieşti.

Cea mai nouă metodă este, însă, folosirea dronelor care sunt trimise, teleghidat, peste gardul închisorii, cu obiecte interzise. O astfel de dronă a fost interceptată în cursul nopţii de către agenţii din sectorul operativ şi siguranţa deţinerii. “Trebuie vigilenţă maximă, doar că sistemele aeropurtate de tip dronă sunt interceptate imediat deoarece emit semnale acustice şi sonore. A fost doborâtă cu o mătură. Imediat s-a dispus cercetarea persoanei în cauză care s-a descoperit că ar fi comandat respectiva dronă, fiind transferată la un penitenciar de maximă siguranţă”, a explicat Comnea.